NÁVRH
Uznesenie vlády Slovenskej republiky
č.
z  júla  2004
k Správe o stave realizácie geologických, sanačných a monitorovacích prác v lokalitách poškodených činnosťou bývalej Sovietskej armády s konkretizáciou postupu prác a finančných nárokov na nasledujúci rok 
Číslo materiálu: 40-46/2004-min.
Predkladateľ: minister životného prostredia 
                       minister obrany 
–––––––––––––––––––––––––––––––––––––––––––––––––––––––––––––––––––––––––––––––––––––––––
Vláda
A.	berie na vedomie 
A.1	správu o stave realizácie geologických, sanačných a monitorovacích prác v lokalitách poškodených činnosťou bývalej Sovietskej armády s konkretizáciou postupu prác a finančných nárokov na nasledujúci rok 
B.	schvaľuje 
B.1	zabezpečenie nevyhnutných sanačných opatrení v lokalitách Sliač-Vlkanová a Rimavská Sobota, ktoré v roku 2005 zabránia vzniku škôd na životnom prostredí a ich financovanie z účelových prostriedkov rozpočtovej kapitoly Ministerstva obrany SR 
B.2	zabezpečenie monitorovania stavu životného prostredia a stavu znečistenia v lokalitách znečistených pobytom sovietskych vojsk, ktoré budú v roku 2005 realizované odbornými zložkami Ministerstva životného prostredia SR, a ich financovanie z účelových prostriedkov rozpočtovej kapitoly Ministerstva životného prostredia SR 
B.3	navýšenie výdavkov rozpočtovej kapitoly Ministerstva obrany SR na realizáciu nevyhnutných sanačných opatrení v roku 2005 o 60,0 mil. Sk a navýšenie výdavkov rozpočtovej kapitoly Ministerstva životného prostredia SR v roku 2005 o 3 mil. Sk z rezervy na prioritné projekty vlády, schválenej v rámci východísk návrhu rozpočtu verejnej správy na roky 2005 – 2007
     C.  ukladá 
ministrovi obrany
C.1	zabezpečiť realizáciu nevyhnutných sanačných opatrení v lokalitách Sliač - Vlkanová a Rimavská Sobota podľa predloženého návrhu 
do 31. decembra 2005
ministrovi životného prostredia 
C.2	realizovať na základe zistených výsledkov doterajších geologických, sanačných a monitorovacích prác, záverov rizikových analýz monitorovanie stavu životného prostredia v znečistených lokalitách a v nadväznosti na výsledky monitorovania v nutných prípadoch zabezpečiť realizáciu nápravných opatrení v závislosti od disponibilných finančných prostriedkov
do 31. decembra 2005
ministrovi financií 
C.3      zabezpečiť navýšenie rozpočtovej kapitoly Ministerstva obrany SR o účelové prostriedky vo výške 60,0 mil. Sk a navýšenie rozpočtovej kapitoly Ministerstva životného prostredia SR o účelové prostriedky vo výške 3,0 mil. Sk na realizáciu nevyhnutných sanačných opatrení a monitorovanie stavu životného prostredia v lokalitách bývalého pôsobenia sovietskych vojsk v roku 2005 z rezervy na prioritné projekty vlády.
v rámci rozpisu štátneho rozpočtu pre rok 2005

ministrovi životného prostredia 
ministrovi obrany 
D.1	predložiť   správu o stave realizácie geologických, sanačných a monitorovacích prác s konkretizáciou postupu prác a finančných nárokov na nasledujúci rok
do 30. júna 2005 a ďalšie roky

Vykonajú:
minister životného prostredia
minister obrany
minister financií